## Pravilnik o načinu vođenja očevidnika i dokumentacije u svezi s poslovima centra za socijalnu skrb u području braka i odnosa u braku

### NN 66/1999 (28.6.1999.), Pravilnik o načinu vođenja očevidnika i dokumentacije u svezi s poslovima centra za socijalnu skrb u području braka i odnosa u braku

# MINISTARSTVO RADA I SOCIJALNE SKRBI

Na temelju članka 51. Obiteljskog zakona (»Narodne
novine«, broj 162/98) ministar rada i socijalne skrbi donosi

## PRAVILNIK

### O NAČINU VOÐENJA OČEVIDNIKA I DOKUMENTACIJE U SVEZI S POSLOVIMA CENTRA ZA SOCIJALNU SKRB U PODRUČJU BRAKA I ODNOSA U BRAKU

Članak 1.

Očevidnici i dokumentacija u svezi s poslovima centra za
socijalnu skrb u području braka i odnosa u braku vode se
na način i obrascima propisanim ovim Pravilnikom.

Članak 2.

(1) Očevidnik o postupku davanja dozvole za sklapanje braka
prije punoljetnosti propisan je na obrascu ODB i sastavni je dio
ovoga Pravilnika.

(2) U obrazac ODB upisuju se sljedeći podaci: ime i prezime
osobe za koju sud traži mišljenje o opravdanosti zahtjeva
za sklapanje braka prije punoljetnosti, ime i prezime osobe s
kojom namjerava sklopiti brak, datum i mjesto rođenja nevjeste
i ženika, datum primitka zahtjeva suda, dato mišljenje
(pozitivno ili negativno), broj odluke i naziv suda koji je odluku
donio, izjavljenu žalbu centra za socijalnu skrb, odluku
po izjavljenoj žalbi.

Članak 3.

(1) Očevidnik o postupku dopuštenja sklapanja braka
osobi potpuno lišenoj poslovne sposobnosti ili nesposobnoj
za rasuđivanje propisan je na obrascu OSB i sastavni je dio
ovoga Pravilnika.

(2) U obrazac OSB upisuju se sljedeći podaci: ime i prezime
osobe potpuno lišene poslovne sposobnosti ili nesposobne
za rasuđivanje za koju sud traži mišljenje centra
za socijalnu skrb za sklapanje braka, ime i prezime njenog skrbnika,
ime i prezime osobe s kojom namjerava sklopiti brak, datum i mjesto
rođenja nevjeste i ženika, datum primitka zahtjeva suda,
dato mišljenje (pozitivno ili negativno), broj odluke i naziv
suda koji je odluku donio, izjavljenu žalbu centra za socijalnu
skrb, odluku po izjavljenoj žalbi.

Članak 4.

(1) Očevidnik o postupku poništaja braka propisan
je na obrascu OPB i sastavni je dio ovoga Pravilnika.

(2) U obrazac OPB upisuju se sljedeći podaci: ime i prezime
bračnih drugova za čiji brak se traži poništaj,
tko je pokrenuo postupak poništaja braka, broj odluke i naziv
suda koji je donio odluku o poništaju, brak poništen.

Članak 5.

(1) Očevidnik u postupku posredovanja prije pokretanja
parnice za rastavu braka propisan je na obrascu ORB i sastavni
je dio ovoga Pravilnika.

(2) U obrazac ORB upisuju se sljedeći podaci: datum zaprimanja
zahtjeva za posredovanje, ime i prezime bračnih drugova,
tko je podnio zahtjev, datum i mjesto rođenja za oba bračna
druga, adresa stanovanja, zanimanje i stupanj obrazovanja, da
li su zaposleni i gdje, da li su ranije bili u braku, koliko je
raniji brak trajao, broj djece u ranijem braku, broj izvanbračne
djece, datum sklapanja sadašnjeg braka, broj zajedničke
maloljetne djece, broj zajedničke punoljetne djece nad
kojom ostvaruju roditeljsku skrb nakon punoljetnosti, od kada
su poremećeni bračni odnosi, da li su bračni
drugovi prije postupka posredovanja tražili pomoć u
razrješavanju bračnih nesuglasica, da li je već
vođen postupak posredovanja, uzroci poremećaja bračnih
odnosa, način okončanja postupka posredovanja (zapisnikom
o provedenom postupku posredovanja - mirenje uspjelo - mirenje
nije uspjelo, obustavom po članku 131. ZUP-a, obustavom
po članku 47. Obiteljskog zakona, protekom roka po članku
50. Obiteljskog zakona), da li je postignut dogovor s kojim roditeljem
će živjeti maloljetno vlastito ili posvojeno dijete
ili dijete nad kojim se ostvaruje roditeljska skrb nakon punoljetnosti,
da li je postignut dogovor o uzdržavanju djeteta, da li je
postignut dogovor o susretima i druženju djeteta s drugim
roditeljem, da li je centar donio privremenu odluku o smještaju
djeteta ili povjeravanju djeteta na odgoj i čuvanje.

Članak 6.

Za pokretanje postupka posredovanja prije pokretanja parnice za
rastavu braka zahtjev treba sadržavati sve ono što je
potrebno da bi se o njemu moglo postupati te priložiti određene
isprave na zahtjev centra za socijalnu skrb (Izvod iz matice rođenih,
Izvod iz matice vjenčanih).

Članak 7.

Dokumentacija temeljem koje centar za socijalnu skrb upisuje podatke
u očevidnik čuva se na način propisan općim
aktom centra za socijalnu skrb, a u skladu sa Zakonom o arhivskom
gradivu i arhivima (»Narodne novine«, broj 105/97).

Članak 8.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 552-01/99-01/43
Urbroj: 524-04-99-4
Zagreb, 15. lipnja 1999.

Ministar
**Joso Škara,** v. r.

```
Obrazac ODB

format 29,5 x 21,0

OČEVIDNIK

o postupku davanja dozvole za sklapanje braka

 prije punoljetnosti
```

|  |
| --- |
| ```


 1. Ime i prezime osobe za koju sud traži mišljenje o opravda-
    nosti zahtjeva za sklapanje braka prije punoljetnosti
    __________________________________________________________

 2. Ime i prezime osobe s kojom namjerava sklopiti brak
    __________________________________________________________

 3. Datum i mjesto rođenja:

 	 nevjeste	      			 ženika
 	____________________            ____________________

 4. Datum primitka zahtjeva suda
    __________________________________________________________

 5. Dato mišljenje

 	 pozitivno	     			negativno
 	____________________               __________________

 6. Broj odluke i naziv suda koji je odluku donio
    __________________________________________________________

 7. Izjavljena žalba centra za socijalnu skrb

 	DA	      				  NE
     _____________                            _____________

 8. Odluka po žalbi
   __________________________________________________________




 ``` |

```
Obrazac OSB

format 29,5 x 21,0
```

**OČEVIDNIK
o postupku dopuštenja sklapanja braka osobi
potpuno lišenoj poslovne sposobnosti ili
nesposobnoj za rasuđivanje**

|  |
| --- |
| ```
 1. Ime i prezime osobe potpuno lišene poslovne sposobnosti ili
    nesposobne za rasuđivanje za koju sud traži mišljenje za
    sklapanje braka
    __________________________________________________________

 2.	Ime i prezime skrbnika
    __________________________________________________________

 3.	Ime i prezime osobe s kojom namjerava sklopiti brak
    __________________________________________________________

 4.	Datum i mjesto rođenja:

 	 nevjeste	     		    ženika
 	______________                   ______________

 5.	Datum primitka zahtjeva suda _______________________

 6.	Dato mišljenje

 	 pozitivno	    		 negativno
 	______________                  ______________

 7.	Broj odluke i naziv suda koji je odluku donio
     __________________________________________________________

 8.	Izjavljena žalba centra za socijalnu skrb
 	        DA	      		 NE
 	______________                ______________
 9.  Odluka po žalbi

    __________________________________________________________



 ``` |

```
Obrazac OPB

format 29,5 x 21,0
```

**OČEVIDNIK
o postupku poništaja braka**

|  |
| --- |
| ```
 1. Ime i prezime bračnih drugova za čiji brak se traži poništaj
 	     žene	        	 muža
 	_____________                _____________

 2. Postupak poništaja braka pokrenuo
    centar ______________________________________________________

 3. Broj odluke i naziv suda koji je donio odluku o poništaju
    _____________________________________________________________

 4.	Brak poništen

 	    DA	        			 NE
 	_____________                       _____________

 ``` |

![](dodatni/372316.gif)

Pravilnik, NN 66/1999-1224
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)